നടപടിയെടുത്താല് എടുത്തതു തന്നെയാണ്, പാര്ട്ടി മാറ്റി നിര്ത്തിയ ആളുകളുടെ വാക്കുകള് കേള്ക്കേണ്ടതില്ലെന്നും കെ.മുരളീധരന് കോഴിക്കോട്: പാര്ട്ടി മാറ്റി നിര്ത്തിയ ആളുകളുടെ വാക്കുകള് കേള്ക്കേണ്ടതില്ലെന്ന് കെ.മുരളീധരന് എംപി. കോഴിക്കോട് പറഞ്ഞു. കെ.പി.അനില്കുമാര് എഐസിസി അംഗമാണെന്ന് ഇപ്പോഴാണ് അറിഞ്ഞതെന്നും അദ്ദേഹം പറഞ്ഞു. നടപടിയെടുത്താല് എടുത്തതു തന്നെയാണ്. കെപിസിസി പ്രസിഡന്റ് നടപടി എടുത്തിട്ടുണ്ടെങ്കില് അതിന് എഐസിസിയുടെ അംഗീകാരം കാണും. എഐസിസിയുടെ അംഗീകാരത്തോടെ ഏതു നടപടി എടുക്കാനുമുള്ള അധികാരം കെപിസിസിക്കുണ്ട്, മുരളീധരന് പറഞ്ഞു. ഉമ്മന്ചാണ്ടിയും രമേശ് ചെന്നിത്തലയും പറയുന്നതു കേട്ട് മറ്റാരും ചാടാന് നില്ക്കണ്ട. ഉമ്മന്ചാണ്ടിയും ചെന്നിത്തലയും പാര്ട്ടിയുടെ പൊതുസ്വത്താണ്. അവര് പറയുന്നത് കോണ്ഗ്രസ് സ്വീകരിക്കും. കെ.പി.അനില് കുമാറിനെയും കെ. ശിവദാസന് നായരെയും പരസ്യ പ്രതികരണം നടത്തിയതിന് ശനിയാഴ്ചയാണ് കെപിസിസി പ്രസിഡന്റ് പാര്ട്ടിയില്നിന്നു സസ്പെന്ഡ് ചെയ്തത്.The post നടപടിയെടുത്താല് എടുത്തതു തന്നെയാണ്, പാര്ട്ടി മാറ്റി നിര്ത്തിയ ആളുകളുടെ വാക്കുകള് കേള്ക്കേണ്ടതില്ലെന്നും കെ.മുരളീധരന് first appeared on MalayalamExpressOnline.